Source: https://www.riigiteataja.ee/akt/972385?leiaKehtiv
Timestamp: 2018-11-16 08:03:52+00:00

Document:
Euroopa Liidu Nõukogu määruse (EÜ) nr 1435/2003 «Euroopa ühistu (SCE) põhikirja kohta» rakendamise seadus – Riigi Teataja
Euroopa Liidu Nõukogu määruse (EÜ) nr 1435/2003 «Euroopa ühistu (SCE) põhikirja kohta» rakendamise seadus (lühend - SCEPS)
Euroopa Liidu Nõukogu määruse (EÜ) nr 1435/2003 «Euroopa ühistu (SCE) põhikirja kohta» rakendamise seadus - sisukord
§ 1 Euroopa ühistule kohaldatavad sätted
§ 2 SCE äriregistrisse kandmine
§ 3 Pädevus
2 SCE ASUKOHA MUUTMINE
§ 4 Asukoha muutmise kava avaldamine
§ 5 Võlausaldajate kaitse asukoha muutmise korral
§ 6 Maksu- ja Tolliameti nõusolek SCE asukoha muutmise korral
3 SCE ASUTAMINE
1 SCE asutamine ühinemise teel
§ 7 Maksu- ja Tolliameti nõusolek SCE asutamise korral ühinemise teel
§ 8 Ühinemise teatavakstegemine
2 Tulundusühistu ümberkujundamine SCE-ks
§ 9 Ümberkujundamiskava avaldamine
4 SCE ORGANID
§ 10 Juhtimisülesannete täitmine nõukogu liikmete poolt
§ 11 Tehingud, mille tegemiseks on vajalik nõukogu nõusolek
§ 12 Juhatuse liikmed
3 SCE esindamine
§ 13 Juhatuse esindusõigus
§ 14 SCE lõpetamine
RT I, 21.06.2014, 23
Euroopa Liidu Nõukogu määruse (EÜ) nr 1435/2003 «Euroopa ühistu (SCE) põhikirja kohta» rakendamise seadus
RT I 2005, 71, 543
jõustumine 18.08.2006
§ 1. Euroopa ühistule kohaldatavad sätted
(1) Käesolev seadus reguleerib Eestis asuva Euroopa ühistu (Societas Cooperativa Europaea, edaspidi SCE) õiguslikku seisundit niivõrd, kuivõrd seda ei ole reguleeritud nõukogu määrusega (EÜ) nr 1435/2003 «Euroopa ühistu (SCE) põhikirja kohta» (ELT L 207, 18.08.2003, lk 1–24) (edaspidi määrus).
(2) SCE suhtes kohaldatakse käesolevat seadust ja muid riigisiseseid õigusakte, kui määruse järgi tuleb lähtuda riigisisesest õigusest või kui määrus annab võimaluse reguleerida teatavaid valdkondi riigisisese õiguse alusel.
§ 2. SCE äriregistrisse kandmine
SCE kantakse äriregistrisse vastavalt äriseadustikus aktsiaseltsi äriregistrisse kandmise kohta sätestatule.
§ 3. Pädevus
(1) Määruse artikli 7 lõikes 8 nimetatud kohustus on registripidajal.
(2) Määruse artikli 29 lõikes 2 nimetatud kohustus on registripidajal.
(3) Määruse artiklis 30 nimetatud kohustused on registripidajal.
(4) Määruse artikli 73 lõikes 5 nimetatud kohustus on kohtul, kes tuvastas määruse artikli 6 rikkumise.
2. peatükk SCE ASUKOHA MUUTMINE
§ 4. Asukoha muutmise kava avaldamine
Juhatus esitab asukoha muutmise kava, mida käsitletakse määruse artikli 7 lõikes 2, äriregistri pidajale ning avaldab väljaandes Ametlikud Teadaanded teate asukoha muutmise kava koostamise kohta. Teates tuleb märkida, et asukoha muutmise kavaga on võimalik tutvuda registriosakonnas ja juhatuse määratud kohas.
§ 5. Võlausaldajate kaitse asukoha muutmise korral
(1) Asukoha muutmist kavandava SCE võlausaldajad võivad asukoha muutmise kava avaldamisest arvates kahe kuu jooksul esitada SCE-le oma nõuded tagatise saamiseks.
(2) SCE peab tagama asukoha muutmise kava avaldamisest arvates kahe kuu jooksul esitatud võlausaldajate nõuded, kui võlausaldajad ei saa nõuda nõuete rahuldamist ja nad põhistavad, et asukoha muutmine võib ohustada nende nõuete täitmist.
§ 6. Maksu- ja Tolliameti nõusolek SCE asukoha muutmise korral
(1) Kui SCE asukoht viiakse Eestist üle teise Euroopa Liidu liikmesriiki, ei anna registripidaja määruse artikli 7 lõikes 8 nimetatud tõendit ilma Maksu- ja Tolliameti nõusolekuta.
(2) Nõusoleku saamiseks esitab registripidaja kirjaliku taotluse Maksu- ja Tolliametile.
(3) Maksu- ja Tolliamet ei või nõusoleku andmisest keelduda, kui tal ei ole nõudeid SCE vastu, samuti siis, kui Maksu- ja Tolliamet peab tõenäoliseks, et nõusoleku küsimise ajal käimasoleva maksuhalduri kontrollimenetluse käigus ei tuvastata maksuseaduste rikkumisi.
(4) Kui nõusolekut ei ole saadud 20 päeva jooksul pärast taotluse saatmist, loetakse Maksu- ja Tolliamet asukoha muutmisega nõus olevaks.
3. peatükk SCE ASUTAMINE
1. jagu SCE asutamine ühinemise teel
§ 7. Maksu- ja Tolliameti nõusolek SCE asutamise korral ühinemise teel
(1) Kui SCE asutamisel ühinemise teel osaleb Eesti äriregistrisse kantud tulundusühistu, mis lõpeb seoses SCE asutamisega välisriigis, ei anna registripidaja määruse artikli 29 lõikes 2 sätestatud tõendit ilma Maksu- ja Tolliameti nõusolekuta.
(4) Kui nõusolekut ei ole saadud 20 päeva jooksul pärast taotluse saatmist, loetakse Maksu- ja Tolliamet SCE ühinemise teel asutamisega nõus olevaks.
§ 8. Ühinemise teatavakstegemine
Määruse artiklis 24 nimetatud andmed ühinevate äriühingute kohta avaldatakse väljaandes Ametlikud Teadaanded koos äriseadustiku § 399 kohase teatega ühinemise kohta.
2. jagu Tulundusühistu ümberkujundamine SCE-ks
§ 9. Ümberkujundamiskava avaldamine
Vähemalt üks kuu enne tulundusühistu SCE-ks ümberkujundamist otsustavat üldkoosolekut esitab juhatus äriregistri pidajale ümberkujundamiskava ning avaldab väljaandes Ametlikud Teadaanded teate ümberkujundamiskava koostamise kohta. Teates tuleb märkida, et ümberkujundamiskavaga on võimalik tutvuda registriosakonnas ja juhatuse määratud kohas.
4. peatükk SCE ORGANID
§ 10. Juhtimisülesannete täitmine nõukogu liikmete poolt
(1) Nõukogu võib määrata oma liikme määruse artikli 37 lõike 3 kohaselt juhtorgani liikme ülesannetesse varem kindlaksmääratud ajavahemikuks, mis ei või ületada üht aastat.
(2) Korduv nimetamine või ametiaja pikendamine on lubatud, kui juhatuse liikmena tegutseva nõukogu liikme ametiaeg kokku ei ületa üht aastat.
§ 11. Tehingud, mille tegemiseks on vajalik nõukogu nõusolek
§ 12. Juhatuse liikmed
Juhatusel on kolm liiget, kui põhikiri ei näe ette suuremat liikmete arvu.
3. jagu SCE esindamine
§ 13. Juhatuse esindusõigus
SCE võib põhikirjaga anda esindusõiguse ühele juhatuse liikmele või mitmele juhatuse liikmele selliselt, et juhatuse liikmed on õigustatud SCE-d esindama mitmekesi või ühiselt. Kolmandate isikute suhtes kehtib ühine esindus ainult siis, kui see on kantud äriregistrisse.
§ 14. SCE lõpetamine
(1) Kui Eesti äriregistris registreeritud SCE ei vasta enam määruse artiklis 6 sätestatud nõuetele, annab registripidaja SCE-le tähtaja, mille jooksul SCE peab oma juhatuse tooma üle Eestisse või viima oma registrijärgse asukoha vastavalt määruse artiklile 7 üle teise liikmesriiki. Tähtaeg ei tohi olla lühem kui kaks kuud.
(2) Kui SCE määratud tähtaja jooksul puudusi ei kõrvalda, võib registripidaja otsustada SCE sundlõpetamise.
Käesolev seadus jõustub 18. augustil 2006.

References: § 1

§ 2

§ 3

§ 4

§ 5

§ 6

§ 7

§ 8

§ 9

§ 10

§ 11

§ 12

§ 13

§ 14

§ 1

§ 2

§ 3

§ 4

§ 5

§ 6

§ 7

§ 8
 § 399

§ 9

§ 10

§ 11

§ 12

§ 13

§ 14